Ինչո՞ւ պետք է ընտրել «Լուսավոր Հայաստանին»: Որովհետև «Լուսավոր Հայաստանն» այն ուժն է, որը ձևավորվել է դրական փորձի վրա: Այստեղ հավաքված է մարդկանց թիմ, որոնք ավելի շատ տվող տեսակ են, քան վերցնող: Սա ինքնահաստատման խնդիրներ լուծողների թիմ չէ, որը պատրաստվում է դառնալ ավագանու անդամ ու գլուխ գովել, թե ես էլ եմ ավագանու անդամ: Նման խնդիրներ չունենք և հետևաբար այս ընտրություններին մասնկացելու մեր միակ նպատակը Վանաձորի զարգացումն է: Մենք մինչև հիմա ի դեմս Էդմոն Մարուքյանի ունեցել ենք մի պատգավոր, որը ցույց է տվել աշխատանքի և քաղաքական մշակույթի ընդհանրապես նոր տեսակ և հիմա լավ հնարավորություն կա այդ տեսակը շատացնելու: Այսինքն՝ մենք գնում ենք լույսը շատացնելու, այլ ոչ թե խավարի դեմ պայքարելու ճանապարհով: